open-index/open-wikipedia-markdown huggingface dataset:
José Ángel Valdés Díaz

**José Ángel Valdés Díaz** , conocíu como **José Ángel** o **Cote**, ye un .

José Ángel compitió nel fútbol base colos equipos del Club Deportivo Roces (1994-1996) y del Club Deportivo La Braña (1996-1997) enantes d'incorporase a la cantera del Real Sporting de Xixón. Na temporada 2003-04 proclamóse campeón de la Copa de Campeones de Lliga Xuvenil col Sporting.

Na temporada 2008-09 pasó a formar parte de la plantía del Real Sporting de Xixón B, debutando col primer equipu nos partíos de copa del Rei. El 8 de febreru de 2009 tamién lo fai na lliga, ante'l Futbol Club Barcelona. Marcó'l so primer gol en Primera cola camiseta del Sporting nel alcuentru ante'l Deportivo de la Coruña, el 15 de marzu de 2009.

El 23 de marzu de 2009 inauguróse en Xixón una peña sportinguista col so nome, la *Peña Sportinguista Cauca José Ángel -Cote-*.

Na temporada 2009-2010 incorpórase al primer equipu del Sporting. Nel branu del 2011 ye trespasau a la AS Roma. Depués de pasar pola Real Sociedad de Fútbol, Futebol Clube do Porto, Villarreal Club de Fútbol, Sociedad Deportiva Eibar y Osasuna nel branu de 2022 regresó al Sporting.

N'abril de 2025 el Conceyu de Xixón dio-y el títulu de Fíu Predileutu de la ciudá.

## Clubes

## Referencies

## Enllaces esternos
Iván Cuéllar

**Iván Cuéllar Sacristán** , más conocíu como **''Pichu'' Cuéllar** ye un futbolista español. Xuega de porteru y el so actual equipu ye'l Real Sporting de Xixón de la Segunda División d'España.

## Trayeutoria
Formáu nel club de la so ciudá natal, el Mérida UD, en 2001 ingresó nes divisiones inferiores del Club Atlético de Madrid. En siendo campeón de lliga col Xuvenil y pasar pol filial del club raxón, César Ferrando dio-y la oportunidá de debutar nel primer equipu'l 20 de xineru de 2005, nun partíu frente al Lorca Deportiva CF de la Copa del Rei. Darréu, esa mesmu temporada, debutó na Primer División Española. Foi'l 29 de mayu de 2005, un partíu ente Atlético y Getafe que terminó n'empate. 

La siguiente temporada dio'l saltu definitivu al primer equipu, como suplente de Leo Franco, el que nun-y dio opción de xugar. Tres un añu en blancu, la temporada 2006-07 tuvo más oportunidaes, apostando siete partíos lligueros. Ente ellos, vivió la mayor goliada encaxada pol Atlético de Madrid como llocal en tola so hestoria; un partíu correspondiente a la 35ª xornada nel que'l Futbol Club Barcelona.

La temporada 2007-08 foi vendíu a la Sociedad Deportiva Eibar, de Segunda División. Pa la temporada 2008/09 fichó pol Real Sporting de Xixón, equipu pol que robló pa les proximas 4 campañes. El 14 d'Avientu en San Mamés nun partíu correspondiente a la 14ª xornada'l porteru sufrió un espectacular choque con Gurpegui que-y fixo cayer mancáu por un frayatu del peroné del so pierna derecha que la fadrán tar unos 4 meses de baxa. Sicasí, malapenes 2 meses dempués de la so mancadura, Cuéllar volvió entrar nuna convocatoria, pal partíu qu'enfrentó al so equipu con Osasuna, correspondiente a la xornada 26. El Día 12 de mayu Iván Cuéllar inaugura La Peña Sportinguista "El Prestosu" Iván "Pichu" Cuéllar, n'Avilés. Col actu d'inauguración de la Peña, fai-y entrega d'una placa l'ex-porteru internacional del Real Sporting de Xixón, Juan Carlos Ablanedo.

## Seleición nacional
Foi internacional cola seleición d'España sub-20, sub-21 y sub-23, cola que llogró la medaya d'oru nos Xuegos del Mediterraneo 2005, siendo'l porteru titular.

Tamién apostó partíos internacionales de calter amistosu cola seleición d'Estremadura.

## Clubes

## Referencies

## Enllaces esternos
Juan Pablo Colinas

**Juan Pablo Colinas Ferreras** , más conocíu como **Juan Pablo** ye un ex-futbolista español que xugaba de porteru. Na temporada 2022-2023 formó parte del cuadru técnicu del Real Sporting de Xixón, faciendo d'entrenador de porteros, hasta que dexó'l cargu en xineru de 2023.

## Trayeutoria
Formáu nes categoríes inferiores de la Cultural Llionesa, darréu fichó pol filial del Deportivo Alavés. La temporada 2002-03 foi'l suplente de Richard Dutruel nel primer equipu, anque tuvo la oportunidá d'apostar cinco partíos en Primer División. El so debú na máxima categoría foi'l 22 de setiembre de 2002, ante'l Villarreal CF.

Militó nel Alavés dos temporaes más, en Segunda División, y como porteru suplente. A pesar del ascensu la temporada 2006-07, abandonó'l club vitoriano y siguió en Segunda en roblando pol CD Numancia. Nel club de Soria xugó dos temporaes como porteru titular.

En rematando si contratu, fichó pol CD Tenerife el branu de 2007. Nel club *chicharreru* empezó la temporada como titular, anque nel trechu final foi apostráu al banquín por Raúl Navas. Ante esta situación, rescindió l'añu de contratu que tenía pendiente col Tenerife y aceptó una ufierta pa tornar al CD Numancia, acabante xubir a Primer División.

En 2009 el porteru robla por trés temporaes pol Real Sporting de Xixón en desvenceyándose del CD Numancia.
El Real Sporting va pagar ente 300.000 y 600.000 euros al Numancia pol so trespasu que llega cola función d'engarra-y el puestu al porteru titular Iván Cuéllar.

## Clubes

## Referencies

## Enllaces esternos
CuentAutismo

**CuentAutismo** ye una antoloxía de cuentos al rodiu d'un tema social de muncha fondura: el problema de les persones con Trestornos del Espectru Autista o Trestornos Xeneralizaos del Desarrollu.
 
Estos cuentos, escritos por un piñu d'autores, comandaos pol periodista y narrador Rubén Serrano Calvo, traten de divulgar aspeutos distintos de los neños autistes.

Participa l'escritor asturiano y académicu de la Llingua Vicente García Oliva col cuentu *Páginas del diario de Simón*, así como Dorina Clrak (*Entre violines y amapolas*); Lydia Alfaro (*Mario*); Ana Gonzalez (*Teresa y su Gran Dilema*); Mª Sagrario Saelices Almendros (*Diferentes e iguales*); Roque Pérez Prados (*El niño que observaba la luna*); Loli González (*Gabriel, sus ideas y nuestra ropa*); José Carlos Atienza (*El mundo al revés*); Obed González Moreno (*Las manecillas del reloj*); Megan Maxwell (*Mi sueño y el de Adrián*); Lydia Syquier (*La niña que soñaba con mariposas*); Pedro Escudero Zumel (*Rosa rara*); Angélica Santa Olaya (*Telma y las arañas*); María Delgado (*El héroe de Laurita*); María Victoria Albornoz (*El canto del niño pájaro*); Sergi Llauger (*El despertar*); Melanie Taylor Herrera (*Ayudando a Pepe a encontrar palabras*); Magnus Dagon (*El explorador*) y Rubén Serrano (*El pequeño profesor y el dragón del caos*). Hai ente toos ellos xente de diverses nacionalidaes: Colombia, Panamá, Méxicu, España… 

Los beneficios de la publicación de los cuentos son pa l'Asociación PROTGD, empobinada a "promover y proteger la calidad de vida de les persones con TEA/TGD".

La portada del llibru ye d'Ana González

## Referencies

## Enllaces esternos

* Web oficial del libro
Arcu

**Arcu**, del llatín *arcus*, ye l'elementu constructivu llinial de forma curvada, que salva l'espaciu ente dos pilastres o murios. Puede adoptar formes curves diverses. Ye bien útil pa salvar espacios relativamente grandes con pieces pequeñes.

Estructuralmente, un arcu funciona como un conxuntu que tresmite les cargues, yá sían propies o provenientes d'otros elementos, hasta los murios o pilastres que la soporten. Pola so propiu morfoloxía les pieces tán sometíes a esfuercios de compresión, fundamentalmente, pero tresmiten emburries horizontales nos puntos de sofitu, escontra l'esterior, de forma que tiende a provocar la dixebra d'éstos. Pa compensar estes aiciones suélense adosar otros arcos, pa permedialos, murios d'abonda masa nos estremos, o un sistema d'arriostramientu pente medies de contrafuertes o arbotantes. Delles vegaes utilícense tirantes metálicos, o de madera, pa suxetar les pieces inferiores.

Tamién se llama asina a les estructures construyíes anguaño con forma arquiada, anque sían d'una sola pieza, y que, nos sos sofitos, funcionen de la mesma que los construyíos con doveles.

Una bóveda xenérase pente medies de suma d'arcos iguales, afechiscamente trabaos, pa llograr un elementu constructivu "superficial"; si los arcos son de mediu puntu la superficie va ser semicilíndrica. 

Una cúpula constrúyese pente medies de conxunción d'arcos iguales que se sofiten nuna circunferencia; si los arcos son de mediu puntu la superficie va ser semiesférica.

## Referencies

## Enllaces esternos
Bóveda

Una **bóveda** ye una obra de mampostería o fábrica de forma curva, que sirve pa cubrir l'espaciu entendíu ente dos murios o una serie de pilastres alliniaes.

Ye una estructura bien apoderada pa cubrir espacios arquiteutónicos amplios con pieces pequeñes. La so xeometría puede ser de simple o doble combadura. N'edificaciones modernes el términu aplícase a estructures de cubiertes curvaes, nes que la espesura ye bien pequeña comparada col anchu y el llargor.

Tanto nes antigües bóvedes como nes modernes la solicitación predominante nos sos elementos ye de compresión. Les sos tensiones aseméyense a les d'un arcu, o un conxuntu d'arcos conformando una superficie.

Los materiales emplegaos na so construcción pueden ser de piedra, llamaos doveles, lladriyu, aceru, formigón armao, etcétera. Les doveles pueden dir apareyaes ensin trabazón, anque lo habitual ye que se xunan con un material aglomerante o morteru.

Na Historia de l'Arquiteutura les bóvedes, de lladriyu o piedra, tuvieron un papel destacáu na edificación que perdieron cola xeneralización de les téuniques y materiales de construcción modernos: primero l'aceru y dempués el formigón armao fixeron posible edificaciones de grandes lluces, enantes namái abovedaes. 

Sicasí, les bóvedes de formigón armao son utilizaes abondosamente n'inxeniería civil pa construyir galeríes, túneles, cubiertes de grandes lluces y, polo xeneral, toes aquelles obres onde los elementos trabayando a flexón resulten desventayosos dende un puntu de vista téunicu y económicu.

## Referencies

## Enllaces esternos
Cúpula

La **cúpula** ye un elementu arquiteutónicu que s'utiliza pa cubrir un espaciu de planta circular, cuadrada, poligonal o elíptica, pente medies d'arcos de perfil semicircular, parabólicu o ovoidal, xiraos respectu d'un puntu central de simetría.


Ficheru:Shah Abdol Azim6.jpg|
Ficheru:Shah Abdol Azim1.jpg|
Ficheru:عکس از مدرسه علمیه معصومیه شهر قم.jpg|
Ficheru:حرم فاطمه معصومه 02.jpg|
Ficheru:Masjed Azam نمایی از مسجد اعظم شهر قم.jpg|
Ficheru:Lotfollah-Mosque-Isfahan مسجد شیخ لطف الله اصفهان 08.jpg|
Ficheru:آرامگاه خواجه ربیع (2).jpg|


## Referencies

## Enllaces esternos
Ables (parroquia)

**Ables** ye una parroquia del conceyu asturianu de Llanera. Asitiada na fastera centrumeridional del conceyu, llenda'l norte y noroeste cola de Posada, al noreste cola de Llugo, al sur y este cola de Cayés y al oeste cola de San Cucao. La so llende suroccidental márcala'l ríu Nora, que la separa del conceyu d'Uviéu. Tien una estensión de  y una población de . Estos repártense ente los llugares d'Ables, Andorcio, Llineres, Les Peruyeres, Portiella y El Rexidoriu.

## Xeografía
### Llocalidaes

### Sitios

## Referencies

## Enllaces esternos
Arlós

**Arlós** ye una parroquia del conceyu asturianu de Llanera. Estiéndese per  de la fastera noroccidental del conceyu, y ta travesada pela carretera AS-233. Tien una población de , que se reparten ente los llugares de Barréu, Carbayal, El Cenizal, Llavares, Vendón y Verdera.

## Patrimoniu
La so ilesia parroquial, consagrada a Santiago, ye de traza románica, y foi llevantada nel sieglu XII. Asitiada nun escampáu cerca Llavares, ye de nave única con cabecera rectangular cubierta con bóveda de cañón. Tien dos capilles adosaes a la cabecera, y un cabildru, construyíu en 1887, qu'envuelve les fachaes occidental y meridional. Destaca, ente la so decoración, la de los capiteles del arcu'l trunfu, magar que tamién hai decoración nos capiteles de la portada principal y na cornisa de la cabecera.

## Xeografía
Llenda al norte coles parroquies de Villa (conceyu d'Illas), Molleda y Cancienes (conceyu de Corvera); al este, cola de Ferroñes; al sur, con la de Bonielles; y al oeste, con la de Santa Cruz.

### Llocalidaes

### Sitios

## Referencies

## Enllaces esternos
Mallacán

**Mallacán** ye un grupu de rock n'aragonés creáu nel 1992. La so primer grabación foi una maqueta en cassette, "Entalto a reboluzión!" (¡Enriba la revolución!) nel 1995 y dende entós asoleyaron cuatro discos: "Luen d'o paradiso" (Lloñe del paraisu) nel 1999, "Chera chera!" (¡Foguera foguera!, espresión utilizada nel Pirinéu aragonés pa tizar del llar) nel 2002 "País zierzo" (País cerciu, refiriéndonse a Aragón) nel 2005, y "Mar de suenios" editáu nel 2009.

La música de Mallacán ye una fusión de rock, folk, ska y reggae.

## Componentes y preseos musicales
Anguaño formen el grupu siete componentes, pero hubo munchos cambeos na hestoria del grupu:

#Fernando: voz y guitarra.

#Arturo: batería.

#Sito: guitarres.

#Mario: baxu.

#Eduardo:trompeta y samplers.

#Alex: trombón, guitarra y voces.

#Jandro: gaita de boto aragonesa, teclaos, acordión y dulzaina aragonesa.

Destaca l'empléu de preseos típicos d'Aragón, como la gaita de boto y la dulzaina.

## Discografía
# *Entalto a reboluzión!* (1995)

La so primer maqueta. Apaez n'ochobre de 1995 y contién nueve cantares n'aragonés grabaes en direutu na sala Jai-Alai de Uesca. Acompañando a la cassette venía una fueya colos cantares traducíos al castellán.

# *Luen d'o paradiso* (1999)

El primer discu apaez en 1999. Tien doce canciones que falen de la inmigración, la muyer, la ecoloxía y la defensa de la llingua aragonesa. L'últimu cantar del discu ye una versión del Gora Herria de Negu Gorriak n'euskera.

# *Chera, chera!* (2002)

Editáu n'abril de 2002. El títulu ye una espresión emplegada nel Pirinéu pa tizar el fueu del fogaril. Tien catorce cantares, una d'elles en catalán, otra en francés y dos en castellán, una ye una versión de más Birras.

# *País Zierzo* (2005)

Grabáu nel barriu del Gabitu, en Zaragoza y masterizado en Berriz (Vizcaya) por Lorentzo Records. Tien doce canciones, una en catalán y el restu n'aragonés.

# *Mar de suenios* (2009)

Apaez en mayu de 2009. Inclúi 14 cantares grabaos nos estudios Rap Solu de Zaragoza y masterizadas en Masterdisk en Nueva York. El so primer single foi 'Canta Trista d'Irina'.

## Referencies

## Enllaces esternos
* Páxina oficial
Richard Serra

**Richard Serra**  foi un escultor minimalista d'Estaos Xuníos conocíu por trabayar con grandes pieces d'aceru corten. Estudió lliteratura na Universidá de Berkeley ente 1957 y 1961. Más sero, ente 1961 y 1964, estudió arte na Universidá de Yale. Cuando vivía na costa oeste, manteníase trabayando nuna acerería, actividá qu'influyó nel so trabayu. Tony Serra -unu de los dos hermanos- ye un famosu abogáu en San Francisco.

## Obra

El trabayu más tempranu de Serra yera completamente astractu; fechu de plombu fundío aventao contra la paré d'un estudiu o d'un espaciu de la esposición, yera un claru exemplu del *[[process art]]*. Ye más conocíu poles sos construciones minimalistes de grandes rodiellos y de fueyes d'aceru corten. Munchos d'estos pedazos son autosuficientes y acentúen el pesu y la naturaleza de los materiales. Les sos escultures d'aceru n'esteriores lleven un procesu inicial d'oxidación pero, depués de 8 a 10 años, esti color mantiénse relativamente estable.

## Premios
* Orde del Méritu de les Ciencies y les Artes
* Beca Guggenheim
* 1981: Goslarer Kaiserring
* 1991: Premiu Wilhelm Lehmbruck
* 1994: Praemium Imperiale
* 2008: Orde de les Artes y les Lletres d'España.
* 2010: Premiu Príncipe d'Asturies de les Artes.

## Referencies

## Enllaces esternos
Bonielles (parroquia)

**Bonielles** ye una parroquia del conceyu asturianu de Llanera. Ta allugada na fastera centruoccidental d'esti, y llenda: al norte cola parroquia d'Arlós, al sur cola de San Cucao, al este cola de Santa Cruz y al oeste cola de Ferroñes. Tien una estensión de , y viven nella .

## Llocalidaes

### Sitios

## Referencies

## Enllaces esternos
Ferroñes (parroquia)

**Ferroñes** ye una parroquia del conceyu asturianu de Llanera. Ocupa  de la fastera centruseptentrional del conceyu y tien, nos llugares d'Areñes, Ferroñes, Montagudo y Noval, . La parroquia yá esiste con esi nome a lo menos dende 1161. Nesi añu Urraca ''la Asturiana'' cedió a la catedral d'Uviéu esti pueblu, xunta otros más del conceyu de Llanera.

Nel so territoriu hebo mines de carbón. Según los vecinos, foron les primeres que s'esplotaron n'Asturies, anque tuvieron en marcha pocu tiempu, allá pelos sieglos XVIII y XIX. Madoz, nel so diccionariu (*Diccionario geográfico-histórico-estadístico*, 1845-1850), diz que: 

Parez, sicasí, que tiempu dempués foron esplotaes otra vuelta. Diz Fermín Canella, nel capítulu dedicáu a Llanera na so obra *Asturias* (1900) que "". Hebo tamién mines de cobre de bona calidá, n'esplotación en tiempu de Madoz pero yá abandonaes nel de Canella, y una cantera, de la que se sacó bien de piedra pa facer l'aeropuertu d'Asturies.

## Llocalidaes

### Sitios

## Fíos nomaos de la parroquia
* José Quevedo y González Llanos, *[[Pepín Quevedo]]* (1848-1911), escritor n'asturianu.
* Francisco Álvarez Martínez (1925-2002), eclesiásticu.

## Bibliografía
* Madoz, Pascual, *Diccionario geográfico-histórico-geográfico de España y sus posesiones de ultramar (1845-50). Asturias*. Valladolid, Ámbito Ediciones, 1985
* Llanera, en *Asturias, de Fermín Canella y Octavio Bellmunt*, tomu III, pp.&nbsp;241–248. Xixón, 1900

## Referencies

## Enllaces esternos
Posada

Col nome de **Posada** podemos referinos a:

*Posada, una parroquia del conceyu asturianu de Llanera.
**Posada, un llugar de la parroquia anterior.
*Posada, una parroquia del conceyu asturianu de Llanes.
**Posada, un llugar de la parroquia anterior.
*Posada, una casería de la parroquia de Llorgozana, nel conceyu asturianu de Carreño.

## Referencies
San Cucao (parroquia)

**San Cucao** ye una parroquia del conceyu asturianu de Llanera. Ocupa  de la fastera suroccidental del conceyu, y llenda: al norte cola parroquia de Bonielles, al noreste cola de Ferroñes, al este cola de Posaday cola d'Ables, al sur col conceyu d'Uviéu (el ríu Nora fai de llende natural) y al oeste col de Les Regueres.

## Llocalidades
Tien una población de , que viven nos nucleos de población que vienen darréu:

### Tuernes
Reconócese'l topónimu suprallocal **Tuernes**, formáu por Tuernes el Grande y Tuernes el Pequeñu.

### Sitios

## Referencies

## Enllaces esternos
Santa Cruz (parroquia de Llanera)

**Santa Cruz** ye una parroquia del conceyu asturianu de Llanera. Ocupa l'estremu noroccidental del mesmu, y llenda, amás de colos conceyos d'Illas (al NO) y Les Regueres (al S y SO) coles parroquies llaneranes d'Arlós (al N y NE), Bonielles (al E) y San Cucao (al SE). El so territoriu, más montañosu que'l del restu del conceyu, ye de  d'estensión.

## Llocalidades
Tien una población de , que viven nos nucleos de población que vienen darréu:

### Sitios

## Referencies

## Enllaces esternos
Emblema de la flor de crisantemu

L'escudu de Xapón ye conocíu oficialmente como l*'Emblema de la flor de crisantemu* (菊花紋章|Kikukamonshō, Kikkamonshō) y ye l'emblema (*[[Kamon|mon]]*) del Emperador de Xapón. Ta formáu por una representación de la flor del crisantemu d'oru (color mariellu o doráu). Ye por ello qu'a Xapón se-y conoz como l'Imperiu del Crisantemu. Hasta l'añu 2005 nun s'especificó nuna llei que s'emplegara como símbolu nacional, pero'l crisantemu yá yera utilizáu como talo. Los miembros de la familia imperial úsenlo como emblema personal con dellos cambeos.

## Referencies

## Enllaces esternos
Tabla añal del sieglu IV e.C.

**[[Sieglu IV e.C.]]**

Tabla añal del sieglu V e.C. - Sieglu V e.C. | Sieglu III e.C. - Tabla añal del sieglu III e.C.
.jp

**.jp** ye'l dominiu de nivel superior xeográficu (ccTLD) pa Xapón.

## Ver tamién
* DNS
* Llista de dominios d'Internet

## Referencies

## Enllaces esternos
* IANA - .jp
Dominiu de nivel superior xeográficu

Un **Dominiu de nivel superior xeográficu** o **Dominiu de nivel superior de códigu de país** (n'inglés **ccTLD**, *country code Top-Level Domain*) ye un dominiu d'Internet usáu y acutáu pa un país o territoriu dependiente.

Esisten unos 243 ccTLDs (ver la llista del IANA), tienen un llargor de **dos lletres**, y la mayoría correspuenden al estándar de códigos de países ISO 3166-1. Cada país designa xestores pal so ccTLD y afita les regles pa conceder dominios. Dellos países dexen que cualquier persona o empresa del mundu adquiera un dominiu dientro de los sos ccTLDs, por casu Austria (.at), Arxentina (.com.ar/.ar) y España (.es). Otros países y territorios dependientes namái dexen a los sos residentes adquirir un dominiu del so ccTLD, por casu Australia (.au), Andorra (.ad) y Chile (.cl).

## Ver tamién

* Dominiu d'Internet
* Nome de Dominiu Internacionalizáu
* Domain hack

## Referencies

## Enllaces esternos

* IANA: Dominios de nivel superior xeográficos (inglés)
Alain Touraine

**Alain Touraine**  foi un sociólogu francés. En 1950 llicencióse na École Normale Supérieure de París. Cursó estudios nes universidaes de Columbia, Chicago y Harvard; y foi investigador del Conseyu Nacional d'Investigación Francés hasta 1958. En 1956 fundó'l Centru d'Estudios pa la Socioloxía del Trabayu de la Universidá de Chile. En 1960 convirtióse n'investigador «senior» de la École pratique des hautes études (anguaño la prestixosa École des Hautes Études en Sciences Sociales de París), onde fundó'l Centru d'Análisis y d'Intervención Sociolóxicos (CADIS).

En 2010 concedieron-y el Premiu Príncipe d'Asturies de Comunicación y Humanidaes.

## Bibliografía
***LA VOIX ET LE REGARD**. Paris: Les Éditions du Seuil, 1978, 315 pp. Collection: Sociologie permanente, no 1. Une édition numérique réalisée par Réjeanne Toussaint, bénévole, Chomedey, Ville Laval, Québec.

## Referencies

## Enllaces esternos

*Conferencia en mp3 de Alain Touraine sobre les migraciones 
*"La sociología de Alain Touraine", Geoffrey Pleyers, Estudios Sociológicos, 72, 2006, páxs. 733-756
Tabla añal del sieglu V e.C.

**[[Sieglu V e.C.]]**

Tabla añal del sieglu VI e.C. - Sieglu VI e.C. | Sieglu IV e.C. - Tabla añal del sieglu IV e.C.
Predore

**Predore** (*Predùr* en dialeutu bergamasco) ye una ciudá italiana de la provincia de Bergamo, rexón de Lombardía, que tien .

De recién hebo un importante descubrimientu nel territoriu de Predore. Demientres una esploración na cueva *Bus del Coren* apaecieron importantes restos del periodu Neolíticu, que son los únicos testimonios de vida en cueves d'esi periodu nel territoriu de Bergamo.

## Alministración
Alcalde: Paolo Bertazzoli (dende'l 16/05/2011)

## Referencies

## Enllaces esternos
.gh

**.gh** ye'l Dominiu de nivel superior xeográficu (ccTLD) pa Ghana.

## Dominios de segundu nivel

* **com.gh** pa compañíes
* **edu.gh** pa instituciones educatives
* **gov.gh** pa entidaes gubernamentales
* **org.gh** pa organizaciones
* **mil.gh** pa instituciones militares

## Referencies

## Enllaces esternos
* NIC Ghana
* IANA - .bo
.de

**.de** ye'l Dominiu de nivel superior xeográficu (ccTLD) p'Alemaña. Estes dos lletres faen referencia a les iniciales del nome del país n'alemán, *Deutschland*.

L'estáu alemán nun realiza nengún control nin rexistru pa conceder un dominiu *.de*; aquel que quiera ún pue solicitalu.

DENIC (el *Centru d'Información de Rede*, responsable de los dominios *.de*) nun requier dominios de tercer nivel específicos, a diferencia de, por casu, el dominiu *[[.uk]]*. Esta práutica sirvió de modelu pa la implementación del dominiu *[[.eu]]* pa la Xunión Europea.

## .dd
El dominiu **.dd**, que nunca llegó utilizase, taba destináu a la República Democrática Alemana.

## Ver tamién
* DNS

## Referencies

## Enllaces esternos
* IANA - .de
Demografía d'Angola

En 2007, Angola tien una población de 12.263.596 habitantes. La esperanza de vida ye de 37 años. Angola tien seis grupos étnicos bien definíos, dende'l puntu de vista llingüísticu, falantes toos de la llingua bantú: ovimbundu 37%, kimbundu 25%, bakongu 13%, tucokwe 13%, vangangela 9%, vanyaneka 5%. Cuando se considera'l puntu de vista del númberu de falantes, ye la llingua Umbundu la que sobresal. Lo más importante ye que tolos falantes quieren defender la so cultura calteniendo les sos llingües. Anguaño les llingües bantú d'Angola tienen munchu valor cola creación de la Facultá de lletres y ciencies sociales, bien específicamente col departamentu de Lletres onde hai los cursos de llingües y cultures con un acentu sobre Llingües y lliteratures africanes. Amás, una raza mista (ente europeos y africanos) xuben a un 2%, una pequeña población de blancos 1%, d'ascendencia portuguesa y holandesa. Portugueses representen la población más grande d'orixe non angolanu, con cerca de 30.000 persones (polo que los nativos nacíos n'Angola pueden reclamar pola so nacionalidá conforme a la llei portuguesa). El portugués ye llingua oficial. La segunda llingua d'orixe européu n'Angola ye l'español, que constitúi un 4,34% na provincia de Moxico. El permediu de fíos per muyer ye de 6,27, una de les tases más altes del mundu, lo cual ta provocando un aumentu poblacional nunca visto na hestoria d'esti país, con consecuencies mesmo económiques qu'ambientales.

## Edá ternaria
* Homes: 6.194.804
* Muyeres: 6.068.792
* 0-14 años: 43.7% (homes 2,706,276/muyeres 2,654,338) 
* 15-64 años: 53.5% (homes 3,339,114/muyeres 3,225,121)
* 65 años p'adelantre: 2.8% (homes 149,414/muyeres 189,333) (2007 est.)

## Grupos étnicos

* Ovimbundu - 37% 
* Kimbundu - 25%
* Bakongu - 13%
* Tucokwe - 13%
* Vangangela - 9%
* Vanyaneka - 5%
* Mestiço - 2%
* Portugueses - 1% 

## Evolución demográfica
http://www.populstat.info/Africa/angolac.htm
* 1500 a 1800- 2 a 5 millones de nativos son esclavizaos.
* 1841- 1,4 millones.
* 1864- 2 millones.
* 1890- 4,9 millones.
* 1900- 4,8 millones.
* 1910- 4,7 millones.
* 1914- 2 millones.
* 1915(censu) - 4 millones.
* 1920- 4,5 millones.
* 1930- 4,4 millones.
* 1940(censu)- 3,7 millones.
* 1950- 4 millones.
* 1960- 4,8 millones.
* 1970(censu)- 5,7 millones.
* 1980- 7 millones.
* 1990- 9,2 millones.
* 2000- 10,1 millones.
* 2005- 14,6 millones.

Estimaciones pal futuru:
* 2010- 17 millones.
* 2020- 22 millones.
* 2030- 29 millones.

## Referencies
Fernando da Piedade Dias dos Santos

**Fernando da Piedade Dias do Santos** , conocíu como ***Nandó***, foi un políticu d'Angola. Foi Primer Ministru del so país dende'l 6 d'avientu de 2002 hasta'l 30 de setiembre de 2008, cuando foi sustituyíu por Paulo Kassoma. El puestu permanecía vacante dende l'añu 1999. Primeramente al so accesu al cargu, *Nandó* fuera Ministru del Interior. Tres los cambeos constitucionales de febreru de 2010 pasó a ocupar la nueva Vicepresidencia del país.

## Referencies

## Enllaces esternos
Guillermo Arenas

**Guillermo Arenas Reyes**  foi un ciclista profesional asturianu ente los años 1984 y 1992.

## Palmarés
**1984**
* 1 etapa de la Vuelta a los Valles Mineros
* 1 etapa de la Vuelta a Andalucía

**1986**
* 1 etapa de la Vuelta a Asturies

## Equipos
* Reynolds (1984-1985)
* Teka (1986)
* BH Sport (1987-1988)
* Caja Rural-Paternina (1989)
* CLAS-Cajastur (1990-1991)
* CHCS-Ciemar (1992)

## Referencies

## Enllaces esternos
* Ficha personal en ''sitiodeciclismo.net''
.bg

**.bg** ye'l dominiu de nivel superior xeográficu (ccTLD) pa Bulgaria.

## Ver tamién
* DNS
* Llista de dominios d'Internet

## Referencies

## Enllaces esternos
* IANA - .bg
Rexón ultraperiférica de la Xunión Europea

Les **rexones ultraperifériques de la Xunión Europea (RUP)** son los nueve territorios que, magar que tán xeográficamente alloñaos del continente européu, formen parte indivisible de dalgún de los 27 estaos miembros de la Xunión Europea. Trátase de cinco departamentos franceses d'ultramar: Guadalupe, Guyana Francesa, Martinica, Reunión y Mayotte; la coleutividá d'ultramar francesa de San Martín; la comunidá autónoma española de Canaries; y les rexones autónomes portugueses de Madeira ya Azores. 

A diferencia de los países y territorios d'ultramar de la Xunión, considérense parte integral del territoriu européu. Formen parte del espaciu Schengen, y nellos aplícanse les lleis y direutrices de la Xunión. Sicasí, poles cláusules del tratáu d'Ámsterdam, reciben tratu estremáu en distintos seutores. 

Estes rexones faen que la Xunión tenga un territoriu marítimu perestensu, y axuden tamién a diversificar la so economía, especialmente l'agrícola, una y bones nelles prodúcense, ente más coses, ron, zucre de caña, plátanos y bayura d'otres frutes y verdures exótiques. Al traviés d'elles la Xunión establez llazos más estrenchos colos países vecinos d'elles, y representen tamién un emplazamientu atractivu pa delles instalaciones rellacionaes cola investigación y l'alta tecnoloxía: l'Institutu Astrofísicu de Canaries, el Puertu espacial de Kourou (Guyana Francesa), de l'Axencia Espacial Europea, o el Departamentu de Pesca y Oceanografía de la Universidá de les Azores.

Pesie a ello, la so insularidá, la so dependencia de monocultivos, el so clima xeneralmente tropical, el so suelu, mayormente montañosu y volcánicu, y el so alloñamientu de la Europa continental son factores que torguen el so desarrollu. A ello contribúi tamién que, pesie a que tienen una densidá de población non despreciable, la so importancia demográfica, económica y territorial con rellación al conxuntu de la Xunión son pequeñes. Resúlta-yos difícil consiguir economíes d'escala y xenerar beneficios a partir de grandes inversiones, y esto, xunto colos baxos salarios y el altu nivel de paru (especialmente na población más moza), alcuéntrense ente les rexones más probes de la Xunión.

## Mapa

## Referencies

## Enllaces esternos
* Web oficial  (en castellanu)
Ríu Congu

El **ríu Congu** (tamién conocíu como **Zaire**) ye'l mayor ríu d'África central, tien un llargor de 4.380 km, que lu convierten nel segundu más llargu d'África (dempués del Nilu), la so conca toma una estensión de 3.700.000 km², que supón más de la décima parte de la superficie africana y qu'inclúi los territorios de la República Democrática d'El Congu y la República d'El Congu, según una gran parte de la República Centroafricana y dalguna parte del territoriu de Zambia, Angola, Tanzania, Camerún y Gabón. El ríu y los sos afluentes percuerren la segunda selva más grande del mundu, tres l'Amazonia. El Congu tamién ye'l segundu ríu más caudalosu del mundu dempués del Amazones, con 41.300 metros cúbicos per segundu, aproximadamente. 

Tien la so nacencia en Zambia y percuerre la República Democrática d'El Congu, y y fai llinde cola vecina República d'El Congu. Nel cursu altu, nel que recibe'l nome de ríu Lualaba, sigue una trayeutoria constante escontra'l norte, hasta llegar a les catarates Boyoma, al altor de la ciudá de Kisangani, momentu nel que xira escontra l'oeste, formando una amplia curva.

El Congu traviesa en dos vegaes l'Ecuador y ye fácilmente navegable en seiciones de gran distancia, en particular ente Kisangani y el llagu Malebo, nos que mientres 1.685 km el ríu ye ampliu y fondu. Nesti llagu que supón un enanche del ríu, atópense les capitales Kinxasa y Brazzaville. Un pocu más al oeste de Kinshasa la corriente estrechase y cai per una cadena de catarates creaes por una serie de cañones fondos, conocíes como les «catarates Livingstone», onde flúi de manera violenta, el Congo solo asélase escontra Matadi (a 116 km del océanu Atlánticu) y Boma (a unos 70 km en llinia recta). Finalmente desagua nuna angosta llanada d'hinchente al traviés d'un estuariu (un solu calce) que tien casi 5 km d'anchor cerca de la pequeña ciudá de Muanda.

Anque les catarates de Livingstone torguen l'accesu a la zona navegable del Congo dende'l mar, esiste un ferrocarril que salva la distancia. Gran parte del comerciu del África Central pasa per esa vía ferrial, llevando mercancíes dende'l puertu de Boma a la parte navegable del Congo. 

## Referencies

## Enllaces esternos
Hidroloxía

La **hidroloxía** (del griegu Yδωρ (hidro): agua, y Λoγvos (logos): estudiu) ye la ciencia xeográfica que se dedica al estudiu de la distribución, espacial y temporal, y les propiedaes de l'agua presente na atmósfera y na corteya terrestre. Esto inclúi les precipitaciones, la escorrentía, el mugor del suelu, la evapotrespiración y l'equilibriu de les mases glaciares. Per otra parte, l'estudiu de les agües soterrañes correspuende a la hidrogeoloxía

Otra manera, denomínase hidrografía al estudiu de toles mases d'agua de la Tierra y, en sentíu más estrictu, a la midida, escoyeta y representación de los datos relativos al fondu del océanu, les mariñes, les marees y les corrientes, de manera que puedan afigurase sobre una carta hidrográfica. Sicasí, estos términos van utilizase casi como sinónimos, una y bones la parte de la hidrografía qu'interesa equí ye aquella que crea relieve, poro, la que ta en contautu cola superficie terrestre, y por eso mesmu la que ye oxetu d'un analís hidrolóxicu. 

## Ver tamién
* Hidrografía
* Dinámica de sistemes

## Referencies

## Enllaces esternos
Presidente d'Angola

El **presidente d'[[Angola]]** cumple la función de xefe d'estáu del so país. El primer presidente d'Angola foi Agostinho Neto, del marxista Movimientu Popular de Lliberación d'Angola (MPLA). Cuando Neto morrió en 1979, José Eduardo dos Santos asocediólu. 

Nes eleiciones de 1992 Dos Santos foi reelixíu col 49%, venciendo al so rival Jonás Savimbi, de la Xunión Nacional pa la Independencia Total d'Angola (UNITA). Tres la derrota, Savimbi anunció que les eleiciones fueron fraudulentes. 

Les eleiciones más recién fueron celebraes en 2017, resultando ganador João Lourenço.

## Llista de Presidentes d'Angola

## Ver tamién
*Vicepresidente d'Angola

## Referencies

## Enllaces esternos
Conca (accidente xeográficu)

Una **conca** ye una depresión na superficie de la tierra, un valle arrodiáu d'altores.

El términu *[[conca hidrográfica]]* tien un sentíu más ampliu, siendo una parte de la superficie terrestre que les sos agües flúin escontra un mesmu ríu o llagu.

La suma de les conques hidrográfiques de tolos ríos que desagüen nun mesmu mar constitúi la aguada de dichu mar. Y la suma de les conques hidrográfiques de tolos afluentes d'un ríu constitúi la conca de dichu ríu. Llámense divisories, (divisories d'agües o divisories d'aguaes), a les llinies de xebru que pueden trazase ente conques hidrográfiques o aguaes axacentes y suelen coincidir con crestes montascoses, nes que cada llau conduz les sos agües escontra calces, conques o mares distintos.

Na conceición moderna del manexu de polítiques territoriales, la conca hidrográfica ye considerada, cada vegada más, como la unidá natural pal usu racional de los recursos naturales polo xeneral y los recursos hídricos en particular. Puede citase como exemplu, l'artículu sobre la conca del Orinoco. 

## Ver tamién
* Hidrografía
* Vertiente hidrográfica

## Enllaces esternos
Conca

El términu **conca** pue referise a:

* Conca (llanera sedimentaria, fuécana o concavidá), accidente xeográficu, superficie arrodiada d'altores, o Conca fluvial, territoriu drenáu por un sistema de drenaxe natural.
* **[[Conca arreica]]**, aquella que tien agües que nun desemboquen nim en llagos nin en mares, pues s'evaporen o s'infiltren.
* **[[Conca de receición]]**, parte superior del cursu d'un torrente o rambla onde se recueyen les agües.
* **[[Conca endorreica]]**, la que'l ríu o cauce principal desemboca en llagos, llagunas o pequeños cuerpos d'agua.
* **[[Exorreísmu|Conca exorreica]]**, la que descarga les sos agües na mar.
* **[[Conca hidrográfica]]** o **conca de drenaxe**, territoriu drenáu por un únicu sistema de drenaxe natural. Drena les sos agües a la mar al traviés d'un únicu ríu o vierte les sos agües a un únicu llagu endorreicu.
* **[[Conca (mineraloxía)]]**, área onde ta allugada una xaceda de mineral.
* **[[Conca oceánica]]**, fuécana nel fondu marín.
* **[[Conca petrolera]]**, conca sedimentaria na que s'acumulen hidrocarburos, principalmente asfaltu, gas natural y petroleu.
* **[[Conca sedimentaria]]**, fuécana que se forma en ciertes partes de les tierres emerxíes nes que, a l'acumulación de sedimentos, sigue una subsidencia o fundimientu de los mesmos.

## Referencies
Jesús López Carril

**Jesús López Carril**  foi un ciclista asturianu, profesional entre 1976 y 1980. El so mayor éxitu deportivu algamólu na Vuelta a España, onde conseguiría una victoria d'etapa (la que terminaba en Xixón) na edición de 1980.

Na so etapa como profesional corrió nos equipos Teka, Transmallorca y Manzaneque

Yera hermanu del tamién ciclista Vicente López Carril. 

## Palmarés
* **[[1966]]**
** Campeón de España en ruta junior 
* **[[1970]]**
** 3a etapa del Cinturón Ciclista Internacional a Mallorca
* **[[1973]]**
** Campeón de España en ruta aficionaos 
* **[[1974]]**
** 3a etapa de la Vuelta a Lleida
* **[[1975]]**
** Vuelta a Toledo
** 2a estapa de la Vuelta a Levante
***1980**
** 1 etapa na Vuelta a España

## Referencies

## Enllaces esternos
Ríu Piloña

El **ríu Piloña**, ye un ríu asturianu que remanez pela zona centro-oriental. Ye l'afluente principal del Sella.

Naz na parroquia naveta de Cecea, de la xuntanza de los ríos Pra y Viáu a 201 msnm y traviesa los conceyos de Nava, Piloña y Parres, au al fin desagua nel ríu Sella en Les Arriondes.

Afluentes del Piloña son: el Punegru, el Mon, el de la Cueva, el Espinaréu, el Valle, el Boriñes, el Tendi, el Color, el regatu de Beleño que s'amiesta na llocalidá d'Arobes, el Mampodre que desagua na llocalidá d'Ozanes, y el Sardea, orixináu na Sierra'l Sueve, que s'amiesta ente Sorribes y Sotu.

Tolos años n'abril celébrase nes sos agües la *Baxada en Piragües del Ríu Piloña*, saliendo la baxada dende L'Infiestu.

## Referencies

## Enllaces esternos
Ríu Pra

El **ríu Pra** ñaz na Travesera de Baluga, a 800 metros d'altitú, na parroquia yerbata de Santu Medero. Trescurre en Bimenes per Rozaes, Martimporra y Santuyano nesti conceyu y entra en Nava per Priandi. Nesti conceyu traviesa Priandi, Grátila, Piloñeta (onde recibe les agües del Ríu La Peña, tamién ricu antaño en molinos d'agua), Ḥuentesanta. Tres d'un pasu breve pela parroquia de Tresali au recibe les agües del Ríu Pendón en Frainoquiso, entra na de Cecea, onde depués de pasar pelos pueblos de La Cueva y Grandiella, (recibiendo ente dambes poblaciones el caudal del Ríu Los Cuervos) conflui en La Vega col ríu Viáu, formando entrambos los dos el ríu Piloña.

Nel so cursu per Bimenes y tovía per Priandi pue apreciase la presencia antaño d'una bayura de molinos d'agua . Del so pasu per Nava hai de destacar qu'ente Piloñeta y Ḥuentesanta pasa delláu del Palaciu de la Ferrería, y más p'alantre pela planta embotelladora y enantes balneario de Ḥuentesanta.

Tolos sos afluentes son recibíos pela mandrecha.

## Referencies

## Enllaces esternos
Ríu Viáu

El Ríu Viáu (o Viyáu) ye un ríu asturianu que ñaz cerca de la población naveta d'El Solanu, asitiada na parroquia d'El Remediu. Remanez per Robléu, llegando a la parroquia de Nava per Vega y depués per Villa. Al tiempu que recibe por la izquierda'l regatu de Trespandu, entra na propia Nava, onde alterna'l so cursu con paseos fluviales y canalización soterraña. Nesta canalización desemboca pela mandrecha'l regatu de La Santina, canalizáu tamién esti nel so tramu caberu. A la salida de la villa sidrera, el calce del Viáu será enforma paralelu a la llinia ferroviaria qu'empobina pa L'Infiestu. Al pasar pela parroquia de Tresali aflui pel so marxe esquierdu'l ríu La Llavandera, procedente de Cuenya. Entrando en Ceceda converxe col Ríu Pra, xurdiendo asina'l Ríu Piloña.

## Referencies

## Enllaces esternos
Andrín (Llanes)

**Andrín** ye una parroquia del conceyu asturianu de Llanes. Asitiada na fachada costera del conceyu, na so fastera centruoriental, llenda al sur cola parroquia de Purón, al este cola de Vidiago y al oeste coles de Cue y San Roque. Nel so territoriu, de  d'estensión, alcuéntrense les sableres d'Andrín y La Vallota, y tamién la ensenada de Purón, na que desemboca'l ríu homónimu. La so población, que vive nel nucleu homónimu, l'únicu de la parroquia, ye de . Estos repártense ente los barrios d'El Sendín, El Carril, La Torre y El Palaciu.

## Sitios
* El Palaciu 
* La Venta'l Pumar

## Ver tamién

## Referencies

## Enllaces esternos
Ardisana (parroquia)

**Ardisana** ye una parroquia del conceyu asturianu de Llanes. Asitiada nel estremu suroccidental del conceyu, tien una estensión de  y una población de . Estos tán repartíos ente los llugares d'Ardisana, Mestas, Palaciu y Ricaliente.

## Xeografía

### Llocalidaes

### Sitios

## Referencies

## Enllaces esternos
Barru (parroquia)

**Barru** ye una parroquia del conceyu asturianu de Llanes. Asitiada na fachada costera del conceyu, na so fastera occidental, tien una estensión de  y llenda: al este cola parroquia de Celoriu, al oeste cola de Posada y al sur cola de Caldueñu. Nel so territoriu inclúinse les playes de Barru, Toranza y Torimbia y el cabu Prietu, amás de la ensenada d'El Vau, y los llugares de Valmori, Barru y Niembru. Nellos viven .

## Patrimoniu
La **ilesia parroquial**, dedicada a **Nuestra Señora de los Dolores**, ye un edificiu de traza neoclásica que foi construyíu, acabando'l sieglu XVIII, por Silvestre Pérez Martínez, que foi arquiteutu de Xosé Bonaparte. Les perres pa la so construcción púnxoles l'indianu de Niembru Anselmo Martínez Carrera, que foi coronel de milicies en Méxicu. Esta escomenzó'l 3 de xunu de 1794 y acabó, sacante la torre, trés años dempués. P'acabar la obra y dotar el so interior fixo falta qu'otru indianu, Pedro de Cue García, emigrante en Lima, punxera más perres. La ilesia, a la fin, consagróse'l 14 de xineru de 1804. 

Al esterior ye un edificiu sobriu, ensin grandes adornos, nel que destaca l'equilibriu y la proporción de los sos volúmenes. Al interior tien namái una nave principal abovedada, con dos a los llaos más pequeñes con altares dedicaos a les persones que pagaron la so construcción, y otra tresversal que la cruza, habiendo un cimborriu cuadrangular nel cruceru. La cabecera ye cuadrangular, y dende ella se llevanta la torre-campanariu; a los llaos hai dos sacristíes. A los sos pies ta'l cementeriu, con dellos mausoleos de families indianes y arrodiáu per una muria. Na mar llena paez un barcu metanes la ría, lo que-y da al conxuntu una guapura singular. Gracies a ella, el llugar foi elixíu como escenariu pa delles películes (*[[Epílogo]]*, de Gonzalo Suárez, o *[[El abuelo]]*, de José Luis Garci, amás de la serie de TVE *[[La señora]]*) y campañes publicitaries (Nescafé).

## Demografía

### Llocalidaes

### Sitios
* El Foru
* El Molín de la Puente
* L'Acebu
* L'Arrobu
* La Fábrica
* La Parrera 
* Las Cabañas

## Referencies

## Enllaces esternos
La Borbolla (Llanes)

**La Borbolla** ye una parroquia del conceyu asturianu de Llanes. Ta allugada nel estremu suroriental del conceyu, y llenda: al norte coles parroquies llanisques de Carranzo y Tresgrandas, al sur colos conceyos de Peñamellera Alta y Peñamellera Baxa, al este col conceyu de Ribedeva y al oeste cola parroquia de Vidiago. La so estensión ye de  de terrenu de la vertiente norte de la sierra del Cuera, y hai nella un únicu nucleu de población. La parroquia, que yera filial de la de Carranzo, dixebróse d'ella a primeros del sieglu XX.

El pueblu de La Borbolla tien , que son conocíos como *jarotos*, y que se reparten per varios barrios: La Braña Vieja, El Ganciosu, El Prau, El Colláu, El Molinu la Pisa... Ente los edificios más destacaos d'esti pueblu, ganador del concursu al más guapu d'Asturies na edición de 1963, rescampla la ilesia, consagrada a San Sebastián y *"construida en 1735 á expensas del capitán D. Juan González del Aedo, residente en Cartagena de Indias y natural de aquel pueblo"* Tamién gracies a él llevantose escuela nesta población, qu'axunta a lo guapu del llugar ú s'asitia la esistencia d'una plaza perguapa y de delles casones llevantaes con perres de les Amériques.

Nel pueblu se celebra, el primer sábadu d'agostu, la fiesta de La Sacramental, una de les más antigües del conceyu.

## Barrios

## Ver tamién

## Referencies

## Enllaces esternos
Ríu Pendón

El **Río Pendón** ye un ríu asturianu, de Nava. Naz na Sierra Peñamayor. Yá nel so cursu altu, na Puente del Río Pendón, axuntase-y el regatu Bomalu. Transita pente los picos de La Varallonga y La Múa, per unes foces pindies célebres por da-y nome a una ruta de senderismu . Desemboca nel ríu Pra en Frainoquiso, parroquia de Tresali.

## Referencies

## Enllaces esternos
*http://www.picoseuropa.net/invi/gabi/pendon.php
José Enrique Cima

**José Enrique Cima Prado**  ye un ciclista asturianu retiráu que foi profesional ente 1976 y 1982. Algamó los mayores éxitos deportivos na Vuelta a España onde tuvo 2 victories d'etapa ena edición de 1978.

Depués de la so retirada pasó a facer de direutor deportivu del equipu ciclista CLAS-Cajastur y, dende 1984 trabaya como periodista deportivu nel diariu La Nueva España. 

En 1999 publicó'l llibru "El Angliru", dedicáu a unu de los puertos míticos del ciclismu español.
 
## Palmarés
**1976**
* Clásica de Primavera
* 2 etapes na Volta a Cataluña
* 2 etapes na Vuelta al País Vascu
* G.P. Nuestra Señora de Oro

**1977**
* 1 etapa nel Tour de Romandía
* 2 etapas na Volta a Cataluña
* 1 etapa na Vuelta al País Vasco
* 1 etapa na Vuelta a Levante y líder nesa carrera.

**1978**
* 2 etapes na Vuelta a España
* 1 etapa na Volta a Cataluña
* 1 etapa na Vuelta al País Vascu
* 1 etapa na Vuelta a Asturies
* Setmana Catalana, más 1 etapa

## Referencies

## Enllaces esternos
Caldueñu

**Caldueñu** ye una parroquia del conceyu asturianu de Llanes. Ta allugada na fastera centruoccidental del conceyu, y llenda: al norte coles parroquies de Vibañu, Posada, Barru y Celoriu; al este otra vuelta con Celoriu; al oeste coles de Los Caleyos y Meré; y al sur col conceyu de Cabrales. Ta a la vera la sierra del Cuera, y el so territoriu, de  d'estensión, abarca'l valle del ríu Caldueñu, afluente del ríu Beón. Tien una población de , y abarca los nucleos de población que vienen darréu: Buda, Caldueñín, Cortines, Debodes, Las Xareras, Llanuamieva, El Mazucu y Villa.

## Demografía

### Llocalidaes

### Sitios
* Alcoreda
* L'Agüera
* La Gotera
* La Rotella
* Llaborín
* Los Molinos
* Parades
* San Pedru

## Referencies

## Enllaces esternos
Los Caleyos (Llanes)

**Los Caleyos** ye una parroquia del conceyu asturianu de Llanes. Tien una estensión de  de la fastera occidental del conceyu, y llenda coles parroquies de Los Carriles (N), Vibañu (E y NE), Caldueñu (SE), Meré (S), Ardisana (O y SO) y Nueva (NO). Abarca namái'l pueblu homónimu, que tien una población de . La ilesia, consagrada a Nuestra Señora de Cuadonga, ye de reciente construcción.

## Ver tamién

## Referencies

## Enllaces esternos
Ríu Punegru

El **Punegru** ye un ríu asturianu, primer afluente del Piloña. Naz en Cabranes, na parroquia de Pandenes y flui pal sur, marcando un trechu curiosu les llendes de Nava y Cabranes (y, más concretamente, les de la parroquia naveta de Cuenya  y la cabraniega de Fresnéu). Adiéntrase dafechu en Nava, xuniéndose-y ente Cecea y Fresnadiellu, pela manzorga, el ríu La Faya. Depués de recibir más alantre, otra vuelta pela esquierda, les agües del Ríu de L'Artosa, desemboca nel Piloña en Carancos.

## Referencies

## Enllaces esternos
Los Carriles

**Los Carriles** ye una parroquia del conceyu asturianu de Llanes. Asitiada na zona occidental del conceyu, llenda coles parroquies de Ḥontoria (al N), Rales (al E), Vibañu y Los Caleyos (al S) y Nueva (al O). Tien una estensión de  y una población de . Toos viven nel nucleu homónimu, que ta formáu por una serie de barrios: L'Acebal, El Doradiellu, L'Inḥiestu y La Retuerta.

## Referencies

## Enllaces esternos